L 40/8 Jurnalul Oficial al Uniunii Europene 11.2.2014 REGULAMENTE REGULAMENTUL (UE) NR. 124/2014 AL CONSILIULUI din 10 februarie 2014 de modificare a Regulamentului (UE) nr. 36/2012 privind măsuri restrictive având în vedere situația din Siria CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 215, având în vedere Decizia 2013/255/PESC a Consiliului din 31 mai 2013 privind măsuri restrictive împotriva Siriei ('), având în vedere propunerea comună a Înaltului Reprezentant al Uniunii pentru afaceri externe şi politica de securitate și a Comisiei Europene, întrucât: (1)  Regulamentul (UE) nr. 36/2012 al Consiliului ( pune în aplicare majoritatea măsurilor prevăzute de Decizia 2013/255/PESC. ( La 10 februarie 2014, Consiliul a adoptat Decizia 2014/74/PESC () de modificare a  Deciziei 2013/255/PESC. (3) O nouă derogare de la înghețarea activelor ar trebui prevăzută în Regulamentul (UE) nr. 36/2012 pentru a permite deblocarea de fonduri sau de  resurse economice aparţinând entităților publice siriene sau Băncii Centrale a Siriei, pentru ca acestea să poată face plăți în numele Republicii Arabe Siriene către Organizaţia pentru Interzicerea Armelor Chimice (OIAC), pentru acti- vitățile legate de misiunea de verificare a OIAC şi de distrugere a armelor chimice siriene. (4) Această măsură intră în domeniul de aplicare al tratatului şi, în consecință, sunt necesare acţiuni de reglementare la nivelul Uniunii pentru punerea în aplicare a acestei măsuri, în special în vederea asigurării aplicării uniforme a acesteia de către operatorii economici din toate statele membre. (5)  Prin urmare, Regulamentul (UE) nr. 36/2012 ar trebui modificat în consecință, ADOPTĂ PREZENTUL REGULAMENT: Articolul 1 La articolul 16 primul paragraf din Regulamentul (UE) nr. 36/2012 se adaugă următoarea literă: „(i) sunt destinate în mod exclusiv plăţilor efectuate de enti- tățile publice siriene sau de Banca Centrală a Siriei, enumerate în anexele ll și Ila, în numele Republicii Arabe Siriene către OIAC, pentru activitățile legate de misiunea de verificare a OIAC şi de distrugerea armelor chimice siriene, inclusiv în special plăţi către Fondul fiduciar special al OIAC pentru activităţi aferente distrugerii complete a armelor chimice siriene în afara teritoriului Republicii Arabe Siriene.” Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 10 februarie 2014. () JO L 147, 1.6.2013, p. 14. (?) Regulamentul (UE) nr. 36/2012 al Consiliului din 18 ianuarie 2012 privind măsuri restrictive având în vedere situația din Siria și de abrogare a Regulamentului (UE) nr. 442/2011 (JO L 16, 19.1.2012, p. 1). (') A se vedea pagina 63 din prezentul Jurnal Oficial. Pentru Consiliu Președintele C. ASHTON